b"\n_START_ARTICLE_\nDanija Eurovizijoje\n_START_SECTION_\nDanijos debiutas\n_START_PARAGRAPH_\nDanija pirm\xc4\x85 kart\xc4\x85 dalyvavo 1957 metais, kai konkursas vyko Frankfurte, Vokietijoje. \xc5\xa0alis ketino dalyvauti pirmajame Eurovizijos konkurse 1956 metais, ta\xc4\x8diau pateik\xc4\x97 savo parai\xc5\xa1k\xc4\x85 pasibaigus terminui, tod\xc4\x97l ir nedalyvavo. Danija buvo pirmoji \xc5\xa0iaur\xc4\x97s Europos \xc5\xa1alis, dalyvaujanti konkurse, netrukus prisijung\xc4\x97 \xc5\xa0vedija, Norvegija ir Suomija._NEWLINE_Danijos pirmieji atstovai\xc2\xa0\xe2\x80\x93 Birthe Wilke ir Gustav Winckler ir j\xc5\xb3 daina \xe2\x80\x9eSkibet Skal Sejle I Nat\xe2\x80\x9c. J\xc5\xb3 pasirodymas buvo gana prie\xc5\xa1taringas, nes dainos pabaigoje, pora atliko 11 sekund\xc5\xbei\xc5\xb3 bu\xc4\x8din\xc4\xaf, kuris suk\xc4\x97l\xc4\x97 nepasitenkinim\xc4\x85 kai kuriose \xc5\xa1alyse. Vis d\xc4\x97lto \xc5\xa1is pasirodymas peln\xc4\x97 10 ta\xc5\xa1k\xc5\xb3 (penkis ta\xc5\xa1kus skyr\xc4\x97 Nyderlandai, tris\xc2\xa0\xe2\x80\x93 Italija ir du\xc2\xa0\xe2\x80\x93 Jungtin\xc4\x97 Karalyst\xc4\x97) ir u\xc5\xbe\xc4\x97m\xc4\x97 garbing\xc4\x85 3-i\xc4\x85j\xc4\x85 viet\xc4\x85.\n_START_SECTION_\nPirmoji pergal\xc4\x97\n_START_PARAGRAPH_\nDanija pirm\xc4\x85 kart\xc4\x85 laim\xc4\x97jo 1963 metais, kai Grethe ir J\xc3\xb8rgen Ingmann atliko dain\xc4\x85 \xe2\x80\x9eDansevise\xe2\x80\x9c (liet. \xc5\xa0oki\xc5\xb3 balad\xc4\x97)._NEWLINE_Ta\xc4\x8diau Danijoje v\xc4\x97l kilo gin\xc4\x8das. Po Norvegijos paskelbt\xc5\xb3 bals\xc5\xb3 konkurso ved\xc4\x97ja Katie Boyle sak\xc4\x97, kad ji negal\xc4\x97jo i\xc5\xa1girsti j\xc5\xb3 ir prie j\xc5\xb3 b\xc5\xabt\xc5\xb3 gr\xc4\xaf\xc5\xbetama v\xc4\x97liau. Ta\xc4\x8diau visi kiti juos i\xc5\xa1girdo, po Norvegijos bals\xc5\xb3 buvo pakeista, tod\xc4\x97l kei\xc4\x8diant konkurso rezultatus ir suteik\xc4\x97 pergal\xc4\x99 Danijai \xc5\xa0veicarijos s\xc4\x85skaita._NEWLINE_Ta\xc4\x8diau balsai vis dar galiojo ir pergal\xc4\x97 atiteko Danijai. Konkursas Danijoje vyko pirm\xc4\x85 kart\xc4\x85 1964 metais, po j\xc5\xb3 pergal\xc4\x97s.\n_START_SECTION_\nPasitraukimas ir gr\xc4\xaf\xc5\xbeimas \xc4\xaf konkurs\xc4\x85\n_START_PARAGRAPH_\nPo 1966\xc2\xa0m. konkurso ir rekordi\xc5\xa1kai \xc5\xbeemo rezultato (14 vietos), Danija pasitrauk\xc4\x97 i\xc5\xa1 konkurso neribotam laikui. DR nepripa\xc5\xbeino konkurso kaip kokybi\xc5\xa1kos pramogos._NEWLINE_Ta\xc4\x8diau 1978\xc2\xa0m., po 11 met\xc5\xb3 pertraukos, Danija gr\xc4\xaf\xc5\xbeo \xc4\xaf konkurs\xc4\x85\xc2\xa0\xe2\x80\x93 \xc5\xa1aliai atstovavo Mabel su daina \xe2\x80\x9eBoom Boom\xe2\x80\x9c.\n_START_SECTION_\nS\xc4\x97km\xc4\x97\n_START_PARAGRAPH_\nDanijos s\xc4\x97kmingiausias laikotarpis buvo 1984-1990 metais, kai \xc5\xa1alis \xc5\xa1e\xc5\xa1is i\xc5\xa1 septyni\xc5\xb3 konkurs\xc5\xb3 u\xc5\xbeimdavo 8 ar auk\xc5\xa1tesnes vietas. Duetas Hot Eyes per \xc5\xa1\xc4\xaf laikotarp\xc4\xaf tautai atstovavo tris kartus. 1984 m. atstovai atliko dain\xc4\x85 Det' lige det, kuri u\xc5\xbe\xc4\x97m\xc4\x97 ketvirt\xc4\x85 viet\xc4\x85. 1985 m. duetas dar kart\xc4\x85 i\xc5\xa1rinktas dalyvauti konkurse. Atlik\xc4\x99 dain\xc4\x85 Sku' du sp\xc3\xb8rg' fra no'en? \xc5\xa1alies atstovai negal\xc4\x97jo pakartoti s\xc4\x97kmingo dalyvavimo pra\xc4\x97jusiais metais ir u\xc5\xbe\xc4\x97m\xc4\x97 11 viet\xc4\x85. Iki \xc5\xa1iol Hot Eyes yra vieninteliai dalyviai, atstovav\xc4\x99 Danijai dvejus metus i\xc5\xa1 eil\xc4\x97s. 1988 metais duetas tre\xc4\x8di\xc4\x85 kart\xc4\x85 atstovauja Danijai, \xc5\xa1\xc4\xaf kart\xc4\x85 su daina Ka' du se hva' jeg sa'?. Dalyviai, surink\xc4\x99 92 ta\xc5\xa1kus, u\xc5\xbe\xc4\x97m\xc4\x97 tre\xc4\x8di\xc4\x85 viet\xc4\x85, nusileisdami Celine Dion ir Scott Fitzgerald. 1986 m. Lise Haavik u\xc5\xbe\xc4\x97m\xc4\x97 penkt\xc4\x85j\xc4\x85, 1987 m. Anne-Cathrine Herdorf & Bandjo penkt\xc4\x85, 1989 m. Birthe Kjaer tre\xc4\x8di\xc4\x85 ir 1990 m. Lonnie Devantier - a\xc5\xa1tunt\xc4\x85 vietas.\n_START_SECTION_\nDanijos nes\xc4\x97km\xc4\x97\n_START_PARAGRAPH_\nNuo 1990 m., Danija nukrito nuo auk\xc5\xa1t\xc5\xb3 pozicij\xc5\xb3 1980-aisiais ir buvo priversta praleisti tris konkursus 1994, 1996 ir 1998 m. 1993 m. atstovas Tommy Seebach, kuris anks\xc4\x8diau konkurse dalyvavo 1979 ir 1981 metais, u\xc5\xbe\xc4\x97m\xc4\x97 vos 22 viet\xc4\x85, tod\xc4\x97l Danija buvo priversta praleisti 1994 m. konkurs\xc4\x85. Po met\xc5\xb3 pertraukos, 1995-aisiais \xc5\xa1aliai atstovavo Aud Wilken. Su daina Fra Mols til Skagen atstovas u\xc5\xbe\xc4\x97m\xc4\x97 penkt\xc4\x85 viet\xc4\x85, ta\xc4\x8diau auk\xc5\xa1tas pasiekimas nebuvo pakartotas 1996 metais, kai atlik\xc4\x97j\xc5\xb3 duetas Dorthe Andersen ir Martin Loft su k\xc5\xabriniu Kun med dig ne\xc4\xafveik\xc4\x97 specialaus kvalifikacinio turo. Po prasto rezultato 1997 m., \xc5\xa1alis neteko teis\xc4\x97s dalyvauti 1998 m. konkurse.\n_START_SECTION_\nDanija XXI am\xc5\xbeiuje\n_START_PARAGRAPH_\nNuo kalbos taisykl\xc4\x97s panaikinimo 1999 metais, kai \xc5\xa1alys anks\xc4\x8diau gal\xc4\x97jo dainuoti tik j\xc5\xb3 oficialiomis kalbomis, \xc5\xa1aliai atne\xc5\xa1\xc4\x97 s\xc4\x97km\xc4\x99, kada Michael Teschl ir Trine Jepsen u\xc5\xbe\xc4\x97m\xc4\x97 8 viet\xc4\x85 su daina \xe2\x80\x9eThis Time I Mean It\xe2\x80\x9c._NEWLINE_Danija dar kart\xc4\x85 laim\xc4\x97jo konkurs\xc4\x85 2000 metais, kai broliai J\xc3\xb8rgen ir Niels Olsen atliko \xe2\x80\x9eFly on the Wings of Love\xe2\x80\x9c. Daina tapo labai populiari Europoje._NEWLINE_2001 met\xc5\xb3 konkurse, vykusiame \xc5\xa1alies sostin\xc4\x97je Kopenhagoje, Rollo & King u\xc5\xbe\xc4\x97m\xc4\x97 antr\xc4\x85 viet\xc4\x85 su daina \xe2\x80\x9eNever Ever Let You Go\xe2\x80\x9c. Ta\xc4\x8diau 2002 metais, nepaisant to, kad buvo viena favori\xc4\x8di\xc5\xb3 laim\xc4\x97ti konkurs\xc4\x85, Malene Mortensen u\xc5\xbe\xc4\x97m\xc4\x97 paskutin\xc4\x99 viet\xc4\x85 su daina \xe2\x80\x9eTell Me Who You Are\xe2\x80\x9c. D\xc4\x97l prasto rezultato Danija, tur\xc4\x97jo pasitraukti i\xc5\xa1 2003 m. konkurso._NEWLINE_Nuo pusfinalio \xc4\xafvedimo 2004 metais, Danija \xc4\xaf final\xc4\x85 pateko 9 i\xc5\xa1 11 kart\xc5\xb3. 2010\xc2\xa0m. \xc5\xa1alis u\xc5\xbe\xc4\x97m\xc4\x97 ketvirt\xc4\x85 viet\xc4\x85 su daina \xe2\x80\x9eIn a moment like this\xe2\x80\x9c, kuri\xc4\x85 atliko duetas Chan\xc3\xa9e ir N\xe2\x80\x99evergreen, ir 2011\xc2\xa0m. penkt\xc4\x85 viet\xc4\x85\xc2\xa0\xe2\x80\x93 su daina \xe2\x80\x9eNew Tomorrow\xe2\x80\x9c, kuri\xc4\x85 atliko grup\xc4\x97 A Friend In London._NEWLINE_2013\xc2\xa0m. konkurs\xc4\x85 laim\xc4\x97jo Danijos atstov\xc4\x97 Emmelie de Forest ir jos daina \xe2\x80\x9eOnly Teardrops\xe2\x80\x9c. \xc5\xa0iuo metu Danija yra vienintel\xc4\x97 \xc5\xa1alis, kuri \xc5\xa1iame t\xc5\xabkstantmetyje yra laim\xc4\x97jusi du kartus."